Legal Document

Category: 319

Text:
13. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 58 της 17/23 Ιαν. 1974 (ΦΕΚ Α΄ 20) Περί αυξήσεως των υπό του Ταμείου Νομικών καταβαλλομένων συντάξεων. Έχοντες υπ’ όψει: 1.Την παρ. 1 του άρθρ. 19 του Ν.Δ.4114/1960 «περί Κώδικος Ταμείου Νομικών». 2.Την παρ. 4 του άρθρ. 15 του Ν.Δ. 4507/1966 «περί ρυθμίσεως θεμάτων τινών των Δικηγόρων, των Συμβολαιογράφων, τροποποιήσεως του Κώδικος περί Ταμείου Νομικών και άλλων τινών διατάξεων» (ΦΕΚ 71/28.3.1966 τεύχ. Α΄). 3.Τας διατάξεις του Ν.Δ. 175/1973 «περί Υπουργικού Συμβουλίου και Υπουργείων», τεθέντες εν ισχύϊ δια του υπ’ αριθ. 396/1973 Π.Δ/τος. 4.Σύμφωνον γνώμην του Διοικητικού Συμβουλίου του Ταμείου Νομικών διατυπωθείσαν κατά την υπ’ αριθ. 2559/9.11.1973 απόφασιν αυτού. 5.Την υπ’ αριθ. 2/3.1.1974 γνωμοδότησιν του Συμβουλίου της Επικρατείας, προτάσει του Ημετέρου επί των Κοινωνικών Υπηρεσιών Υπουργού, απεφασίσαμεν και διατάσσομεν: Άρθρον μόνον.-1.Από 1ης Ιαν. 1974 αυξάνονται γενικώς κατά ποσοστόν 17% αι υπό του Ταμείου Νομικών καταβαλλόμεναι συντάξεις. 2.Βάσει της ανωτέρω αυξήσεως και υπό της αυτής χρονολογίας προσαυξάνονται αναλόγως αι ισχύουσαι μονάδες περιορισμού των συντάξεων όπου τούτο απαιτείται υπό της διεπούσης το Ταμείον Νομικών νομοθεσίας. Εις τον αυτόν επί των Κοινωνικών Υπηρεσιών Υπουργόν, ανατίθεμεν την δημοσίευσιν και εκτέλεσιν του παρόντος.